اقوى من الزمان

اقوى من الزمان (لما كنا صغيرين)


 الكلمات 
لما كنا صغيرين

كان لينا مكان صغير دايما تقابلني فيه

لما كنا صغيرين

كان لينا حلم أخضر في قلوبنا عيشنا بيه

فاكرة يا حبيبي فاكرة

فاكرة زهر البنفسج فاكرة ضل الشجر

فاكرة لمسة أيديك

و حنان نظرة عينيك

فاكرة ومش ناسية أبدأ

أيام ما كنا نسهر نتونس بالقمر

أيام ما كنا نسهر يضحك لينا القمر

نتونس بالقمر .. يضحك لينما القمر و نغني مع القمر

و أتغير الزمان .. و أتبدل المكان أتبدل المكان

لكن يا مصـر أنتي .. يا حبيبتي زي ما أنتي

جميلة زي ما أنتي .. وأصيلة زي ما أنتي

و أن خدعتني الأماني .. أو ضاع حبي في ثواني

أرجعلك أنت تاني .. تاني

يا صحبة المكان .. يا أقوي من الزمان

ألأيكي يا مصر أنتي يا حبيبتي زي ما أنتي

ألأيكي يا مصر أنتي يا حبيبتي زي ما أنتي

الضحكة الحلوة أنتي .. و الحب الباقي أنتي

و كل شيء يتغير ... و أحنا بتكبر و نكبر

و نفارق بعضنا... و تبقى يا مصر دايما طفل هيفضل صغير

بنحبه كلنا

رحت تاني للمكان ... فاكرني بكل حاجة و بأحلى سنين هوايا

رحت تاني للمكان .. لقيت أثنين بدلنا عايشين نفس الحكاية

ضحكة ماليا عنيهم رعشة بينه في أيديهم

عايشين نفس البداية

ضحكتهم يا ترى ... فرحتهم يا ترى هيخليها الزمان

دنيا و بتلف بينا... ترسم ضحكة عنينا

و تدينا الأمل .. نغني لأمل و نعيش ويا الأمل

و يتغير الزمان .. يتبدل المكان

لكن يا مصر أنتي .. يا حبيبتي زي مانتي

جميلة زي ما أنتي و أصيلة زي ما أنتي

و أن خدعتني الأماني .. أو ضاع حبي في ثواني

ارجعلك أنت تاني

يا صاحبة المكان .. يا أقوى من الزمان

ألأيكي يا مصر أنتي يا حبيبتي زي ما أنتي

ألأيكي يا مصر أنتي يا حبيبتي زي ما أنتي

الضحكة الحلوة أنتي .. و الحب الباقي أنتي

و كل شىء يتغير .. و أحنا بنكبر و نكبر

و نفارق بعضنا... و تبقى يا مصر دايما طفل هيفضل صغير

بنحبه كلنا .... بنحبه كلنا !!

 شوف 
ليستة اغانى شاديه

تصنيف:اغانى شاديه
تصنيف:اغانى باللغه المصريه
تصنيف:كلمات اغانى